વેરાવળની વાણંદ સોસાયટી, યોગી વિઘાલય, હરીજન વાસ, વિઘૃતનગર સોસાયટી, પંચવટી સોસાયટી સહીતની સોસાયટી વિસ્તારમાં વોર્ડ નં. 1 તથા 7 માં રહેતા 45 જેટલા લોકોએ ચીફ ઓફીસરને કરેલ રજૂઆતમાં જણાવેલ કે, રમત-ગમત તથા સ્વીમીંગ પુલ માટે નગરપાલિકા દ્વારા બાંઘકામ થઇ રહેલ હોય ત્યારે આ સ્થળ ની બાજુમાં લોકોની માંગણી મુજબ અવર-જવર માટે સીમેન્ટ રોડ વર્ષો પહેલા બનાવવામાં આવેલ છે. આ રોડ થી 60 ફુટના રોડ થી 80 ફુટ રોડ ઉપર જવા માટે ઉપયોગી છે તથા વાણંદ સોસાયટીમાં આવેલ બગીચામાં તથા શાક માર્કેટમાં જવા માટે પણ ઉ5યોગી છે અને યોગી વિઘાલય સ્કૂલના બાળકો ને જવા-આવવા માટે આ રોડ ઉપયોગી હોવાથી લોકો અગત્યની સુવિઘાથી વંચીત ન રહે તે માટે યોગ્ય કાર્યવાહી કરી રસ્તો બંઘ ન કરવા જણાવેલ છે. આ રજૂઆતની જાણ કલેકટર, પૂર્વ રાજયમંત્રી સહીતનાને કરેલ હોવાનું એક યાદીમાં જણાવેલ છે.